# BUP - pasienter som skal ha kontaktlege

I Klinikk for psykisk helse og rus skal det innen psykisk helsevern, etter en spesialistvurdering, utpekes kontaktlege/psykolog for pasienter med tilstander / lidelser i samsvar med listen under:

* Alvorlig traume
* Vurdering av alvorlig funksjonssvikt
* Personlighetsforstyrrelse
* Alvorlig tilknytningsforstyrrelse
* Alvorlig autismespekterlidelse/syndrom
* De 2 første år med psykoselidelser
* De 2 første år med alvorlig bipolar lidelse
* Alvorlige spiseforstyrrelser
* Evt. andre som inntaksteam eller behandler prioriterer

Behov for oppnevning av kontaktlege skal vurderes i forbindelse med «klinisk beslutning» (se pakkeforløp).

I de fleste pasientforløp vil det være naturlig å velge saksansvarlig dersom vedkommende er lege/psykolog eller diagnoseansvarlig.

Det skal være lavere terskel for å vurdere en tilstand som alvorlig hos barn og unge enn hos voksne.

Kontaktlege/psykolog skal være en spesialist. Psykolog og leger i spesialisering (LIS 3) kan utpekes som kontaktlege/psykolog dersom det vurderes som faglig forsvarlig.

**Overordnet ansvar**

* Klinikk-, avdelingssjefer og seksjonsledere

(Viser til prosedyre for mer utfyllende vedr. ansvar og oppgaver [Kontaktlege i spesialisthelsetjenesten](http://eqshmr/cgi-bin/document.pl?pid=hmr&DocumentID=35507).)

**Delansvar i prosessen kan være:**

* Forløpsansvarlige for standardiserte forløp og pakkeforløp
* Leger og psykologer
* Ansatte som har fått delegert oppgaver knyttet til ordningen
* Inntaksteam/behandlerteam